Distribuiti mai departe...

















Violonista Patricia Kopatchinskaja, originară din Republica Moldova, a primit premiul Grammy pentru albmul ei „Death and the Maiden” (Moartea și fata), înregistrat împreună cu Orchestra de cameră din Saint Paul, Statele Unite.

Violonista a primit premiul Grammy pentru cea mai bună interpretare a unui ansamblu cameral, în cadrul celei de-a 60-a ediţii a Premiilor Grammy, decernate duminică seara la New York.

„Premiul se datorează unei echipe minunate, toți membrii orchestrei contribuind prin ideile și dedicația lor”, a scris Kopatchinskaja pe pagina sa de Facebook.

Născută în 1977, la Chișinău, violonista a emigrat cu familia în Austria, în 1989.

A studiat la Universität für Musik und darstellende Kunst din Viena comopziție și vioară, iar apoi la conservatorul din Berna, unde și-a încheiat studiile cu distincție.

Cea de-a 60-a ediţie a Grammy Awards, a avut loc aseară, la Madison Square Garden din New York pentru prima oară în ultimii 15 ani.